הכוכב הבא לאירוויזיון 2025

**הכוכב הבא לאירוויזיון 2025** היא העונה האחת עשרה של תוכנית הריאליטי הישראלית "הכוכב הבא לאירוויזיון". את התחרות הנחו אסי עזר ורותם סלע ופאנל השופטים הורכב מאיתי לוי, אסף אמדורסקי, קרן פלס, שירי מימון, עדן חסון ורן דנקר. הזוכה בתחרות, **[[יובל רפאל]]**, ייצגה את  באירוויזיון 2025, שהתקיים בבזל שבשווייץ. שירה לתחרות היה "New Day Will Rise", שדורג בערב הגמר במקום השני עם 357 נקודות.

## רקע
ב-31 במאי 2024 אישר תאגיד השידור הישראלי את השתתפותה של ישראל באירוויזיון 2025. בהמשך נודע כי בחירת הנציג תמשיך במסגרת התוכנית "הכוכב הבא לאירוויזיון". הצילומים החלו ב-10 באוקטובר 2024, ושידורם החל ב-10 בנובמבר 2024. גמר הכוכב הבא לאירוויזיון התקיים ב-22 בינואר 2025.

## מהלך התחרות
### שלב האודישנים
שלב האודישנים שודר מ-10 בנובמבר עד ל-11 בדצמבר 2024. 67 מתמודדים עברו לשלב הבא לאחר שקיבלו לפחות 70% מהקולות.

בין המתמודדים היו: נתי ליויאן, שהשתתף יחד עם אחותו יפה בעונה הרביעית של דה וויס ישראל; טלי קופר, שהשתתפה יחד עם אחותה הגדולה, אמילי קופר (מתמודדת העונה ה-14 של האח הגדול), במופע הילדים של העונה הראשונה של גוט טאלנט ישראל; דניאל וייס, ששכל את הוריו, יהודית ושמואל, בעקבות מתקפת הפתע של החמאס על ישראל (אימו, יהודית, אף נחטפה לרצועת עזה וגופתה חולצה לאחר יותר מחודש); הדוגמנית והשחקנית פרפילוב מונגוזה, אחותו של השחקן שון מונגוזה; השחקנית נלי מירה רובין; הילי גורן, נכדתה של הזמרת עדנה גורן; הזמרת מורן אהרוני, שהשתתפה בעונה השביעית של הכוכב הבא, העונה הזאת ביחד עם להקת הבובנאים רד בנד; יובל רפאל, ניצולת הטבח בפסטיבל נובה ואחייניתה של אשת העסקים רונית רפאל; אופיר הרוש, שהשתתפה בעונה החמישית של הכוכב הבא; ואלרי חמאתי, פיינליסטית העונה השמינית של הכוכב הבא; כוכבת האינסטגרם אסתר אווקה; יובל גולד, בנה של הזמרת שרי ואחיה של הזמרת אדר גולד; אודי שניידר, אחיינו של השחקן והקומיקאי מריאנו אידלמן; נועה פיינמן, בתו של הזמר והמלחין אורי פיינמן; נתן זרקה, משתתף העונה התשיעית של תוכנית המציאות הבנים והבנות; להקת הבנות חמסה, שהשתתפו בקדם-אירוויזיון 2001; איתי פז, משתתף העונה הרביעית של אקס פקטור ישראל; שחף בלאש, שהשתתף בעונה השישית של הכוכב הבא; הזמר בני אלבז, שאף זכה בתוכנית המציאות "היכל התהילה"; הילי משייב, זוכת המקום השני בעונה הרביעית של בית ספר למוסיקה; רון בוחניק, שהשתתף בעונה השלישית של הכוכב הבא; בן גנון, דודו של הזמר אדיר גץ; טניה לאורן, חברת להקת פורמולה לשעבר שאף התחרתה בעונה ה-12 של תוכנית המציאות הישרדות; עילי אבידני, זוכה המקום השני בעונה השנייה של בית ספר למוסיקה; ליאל אלדדי, השתתפה ב"אביב או אייל"; אנה טימופיי, פיינליסטית העונה השנייה של אקס פקטור ישראל.

טימוטי סניקוב, שייצג את ישראל באירוויזיון הילדים 2016 כחלק מהצמד Shir & Tim והידוענית פנינה רוזנבלום, שהשתתפה בקדם-אירוויזיון 1983 השתתפו גם הם, אך לא עברו והאודישנים שלהם לא שודרו בטלוויזיה.

### שלב הרכבת הנבחרת
שלב הרכבת הנבחרת לא שודר. בשלב זה צומצם מספר המתמודדים שעברו את האודישן הראשוני מ-66 ל-21 מתמודדים (במקור מ-67 ל-21 מתמודדים, אך המספר השתנה לאחר פרישתו של בני אלבז), לאחר שהשופטים שמעו את כולם בביצוע נוסף.





### שלב הספה החמה
שלב הספה החמה שודר ב-14, ב-15 וב-17 בדצמבר 2024.

בשלב זה, הנבחרת חולקה לשלוש קבוצות של שבעה מתמודדים. בכל פרק, המתמודד עם הציון הנמוך ביותר הודח. בסוף שלב זה צומצמה הנבחרת ל-18 מתמודדים.

### שלב הדואטים
שלב הדואטים שודר ב-21 וב-22 בדצמבר 2024 והורכב משני שלבים:

בשלב הראשון, 18 המתמודדים חולקו לשתי קבוצות ולזוגות וביצעו דואטים. בכל משדר זוג המתמודדים עם הציון הנמוך ביותר הועמד להדחה.

בשלב השני, השופטים הצילו מהדחה אחד מתוך שני המועמדים להדחה. בשלב זה צומצמה הנבחרת ל-17 מתמודדים.

### שלב הדו-קרב
שלב הדו-קרב שודר ב-26 וב-28 בדצמבר 2024.

בשלב זה, כל משדר הורכב משני שלבים:

בשלב הראשון, שמונת המתמודדים (תשעה בחלק הראשון) חולקו לארבעה דו-קרבי קטגוריות. מכל דו-קרב, המתמודד עם הציון הגבוה יותר עבר לשלב הבא.

בשלב השני של החלק הראשון, השופטים הצילו מהדחה 2 מתוך 4 מהמתמודדים שלא עברו את השלב הראשון, ואילו בחלק השני 3 מתוך 4. בשלב זה הנבחרת צומצמה ל-14 מתמודדים.

### שלב הדואט בהפתעה
שלב הדואט בהפתעה שודר ב-29, 31 בדצמבר 2024 ו-2 בינואר 2025.

בשלב זה כל מתמודד הופיע עם זמר מפורסם בהפתעה, וההצבעות לכל ביצוע התקיימו לאחריו. בסוף כל משדר, המתמודד עם הציון הנמוך ביותר הודח. בשלב זה צומצמה הנבחרת ל-11 מתמודדים.

### שלב הלהקה החיה
שלב הלהקה החיה שודר ב-4 וב-5 בינואר 2025.

בשלב זה התארח סטטיק והעניק ציון של 10% בונוס לשני מתמודדים שבחר מראש.

בשלב זה המתמודד עם הציון הנמוך ביותר הודח. בסוף שלב זה צומצמה הנבחרת ל-10 מתמודדים.

### שלב מבחן העשירייה
שלב מבחן העשירייה (ספיישל 22 שנים ל"כוכב נולד" ו"הכוכב הבא") שודר ב-7 ו-11 בינואר 2025.

בשלב זה, כל מתמודד בחר שיר של בוגר התוכנית, בעוד שאותם מתמודדי עבר התארחו באולפן. בכל משדר, שני המתמודדים עם הציון הנמוך ביותר הועמדו להדחה והועברו לשלב החלטת השופטים. בסוף השלב צומצמה הנבחרת ל-8 מתמודדים.

### שלב שמינית הגמר
שלב שמינית הגמר שודר ב-12 בינואר 2025.

בשלב זה, כל משדר הורכב משני שלבים:

בשלב הראשון, שמונת המתמודדים חולקו לארבעה דו-קרבים. מכל דו-קרב, המתמודד עם הציון הגבוה יותר עבר לשלב רבע הגמר.

בשלב השני, השופטים הצילו מהדחה 2 מתוך 4 מהמתמודדים שלא עברו את השלב הראשון. בשלב זה צומצמה הנבחרת ל-6 מתמודדים.

### שלב רבע הגמר
שלב רבע הגמר ("ספיישל ריטה") שודר ב-14 בינואר 2025.

בשלב זה התארחה ריטה והעניקה ציון של 5% בונוס לשני מתמודדים שבחרה מראש.

בשלב זה, כל משדר הורכב משני שלבים:

בשלב הראשון, ששת המתמודדים חולקו לשלושה דו-קרבים. מכל דו-קרב, המתמודד עם הציון הגבוה יותר עבר לשלב חצי הגמר.

בשלב השני, השופטים הצילו מהדחה 2 מתוך 3 מהמתמודדים שלא עברו את השלב הראשון. בשלב זה צומצמה הנבחרת ל-5 מתמודדים.

### שלב חצי הגמר
שלב חצי הגמר שודר ב-18 בינואר 2025 וחולק לשני סיבובים:

#### סיבוב ראשון
בסיבוב הראשון, כל המתמודדים הופיעו. בסוף כל הביצועים, המתמודד עם הציון הגבוה ביותר זכה בכרטיס הראשון לגמר.

#### סיבוב שני
בסיבוב השני, השופטים דירגו את ארבעת המתמודדים הנותרים לפי שיטת האירוויזיון בניקוד של 7, 8, 10 ו-12 נקודות לכל מתמודד, ובנוסף הקהל חילק 120 נקודות בין המתמודדים. שלושת המתמודדים שקיבלו את מספר הנקודות הגבוה ביותר עלו לגמר.

### שלב הגמר
שלב הגמר שודר ב-22 בינואר 2025 והורכב משני סבבים.

#### סיבוב ראשון
בסיבוב הראשון, התמודדו ארבעת המבצעים מול השופטים והקהל. בסיום כל ביצוע, כל שופט דירג את הביצוע עד 12 נקודות. לאחר ההופעה האחרונה, נפתחה ההצבעה לצופים, באמצעות אפליקציית mako וכאן הרשמית והם יכלו להצביע 10 פעמים לביצוע אחד מתוך הארבעה. קולות השופטים היוו 30% מהתוצאה הסופית, בעוד קולות הצופים היוו 70%. שלושת המתמודדים שקיבלו את מרב הקולות, עלו לסיבוב השני.

#### סיבוב שני
בסיבוב השני התמודדו שלושת המבצעים הנותרים מול השופטים והקהל. לאחר ההופעה האחרונה, נפתחה ההצבעה לצופים, באמצעות אפליקציית mako וכאן הרשמית והם יכלו להצביע לביצוע אחד מתוך השלושה. במהלך הצבעת הצופים, כל שופט מסר את הצבעתו על ידי חלוקת 8, 10 ו-12 נקודות לשלושת המתמודדים. ההצבעה התחלקה בצורה שווה בין השופטים והצופים - 50% לכל אחד. סך כל הנקודות שניתנו לשופטים לחלק בין שלושת המבצעים הוא 180 וכך גם לקהל הצופים.

## רייטינג
העונה ה-11 של הכוכב הבא לאירוויזיון זכתה לשבחים וביקורות נרחבות באתרי הרכילויות הישראליות. לרגל סיכום שנת 2025 בטלוויזיה הישראלית, נודע כי התוכנית הייתה התוכנית הנצפית ביותר בישראל עם ממוצע של 22.2% רייטינג.

## קישורים חיצוניים
* 

## הערות שוליים

11